b'\n_START_ARTICLE_\nMarina Devi\xc3\xa0tova\n_START_SECTION_\nBiografia\n_START_PARAGRAPH_\nMarina Devyatova n\xc3\xa9ixer en una fam\xc3\xadlia d\'artistes. El pare de Marina, int\xc3\xa8rpret de can\xc3\xa7ons populars russes, va ser l\'Artista del Poble Vladimir Deviatov. la seva mare fou core\xc3\xb2grafa. Des de petit, el seu pare li va ensenyar m\xc3\xbasica i la seva mare va tractar d\'inculcar-li l\'amor per la m\xc3\xbasica popular, aix\xc3\xad com les bandes com The Beatles i Deep Purple. A l\'edat de tres anys ja era cantant i seguia el ritme._NEWLINE_El 1990, els seus pares van enviar-la a l\'Escola de M\xc3\xbasica Dmitri Xostak\xc3\xb3vitx, on va estudiar cant coral. El 1999, na Marina va entrar al Col\xc2\xb7legi de M\xc3\xbasica d\'Alfred Schnittke, al departament de la can\xc3\xa7\xc3\xb3 popular, i el 2001 es va convertir en la guanyadora del concurs de can\xc3\xa7ons populars de la Federaci\xc3\xb3 Russa, que es va celebrar a la ciutat de Voronezh (R\xc3\xbassia)._NEWLINE_Durant el quart any d\'universitat, es va reunir amb el fundador i director art\xc3\xadstic Artyom Vorobyov, qui la va animar a provar com a cantant en el conjunt "Indrikis", interpretat antigues can\xc3\xa7ons russes i eslaves. En el per\xc3\xadode 2003-2008 va estudiar a l\'Acad\xc3\xa8mia Russa de M\xc3\xbasica, a la Facultat de can\xc3\xa7\xc3\xb3 popular i va participar en el Festival de V\xc3\xadtsiebsk, a Bielor\xc3\xbassia._NEWLINE_L\'any 2006 es va presentar a les proves del concurs l\'Artista del Poble, i es va convertir en una de les finalistes del programa._NEWLINE_El 28 d\'octubre del 2008, amb el suport del Ministeri de Cultura de la Federaci\xc3\xb3 Russa, va fer un concert dedicat a les tradicions i el folklore rus. El 17 de mar\xc3\xa7 de 2009 Marina Devyatova va cantar per a la Reina d\'Anglaterra Isabel II a Londres en un acte organitzat pel Ministeri de Relacions Exteriors de la Federaci\xc3\xb3 Russa i l\'Esgl\xc3\xa9sia Ortodoxa Russa. Marina tamb\xc3\xa9 ha cantat per Vlad\xc3\xadmir Putin, Dmitri Medv\xc3\xa9dev, Nursultan Nazarb\xc3\xa0iev i Moammar al-Gaddafi._NEWLINE_Al novembre de 2011, va presentar el seu nou disc titulat: "S\xc3\xb3c feli\xc3\xa7"._NEWLINE_Segons el diari "La Nit de Moscou", ha estat convidada a diferents pa\xc3\xafsos del m\xc3\xb3n com ambaixadora de la cultura russa. Devyatova va participar en diverses ocasions al festival germano-rus de Berl\xc3\xadn, i tamb\xc3\xa9 va donar concerts en pa\xc3\xafsos com It\xc3\xa0lia, Est\xc3\xb2nia, Bulg\xc3\xa0ria, els Estats Units, i a la Xina. Sovint actua amb grups d\'infants.'